ΓΡΑΠΤΗ ΕΡΩΤΗΣΗ E-2548/02

υποβολή: Erik Meijer (GUE/NGL) προς την Επιτροπή

(12 Σεπτεμβρίου 2002)

Θέμα: Καταλύτες και καύσιμα με μικρή περιεκτικότητα σε μόλυβδο χάριν μείωσης της ατμοσφαιρικής ρύπανσης που προκαλούν οι θαλάσσιες μεταφορές

1. Μπορεί να αναφέρει η Επιτροπή ποια μέτρα προβλέπεται να θεσπισθούν σε επίπεδο ΕΕ — τόσο όσον αφορά τα πλοία που είναι εγγεγραμμένα στα νηολόγια των κρατών μελών της ΕΕ, όσο και τα ιδιαίτερα ρυπαντικά πλοία άλλων κρατών — ώστε να προηγούνται των μέτρων για μέγιστη μείωση των εκπομπών αερίων θερμοκηπίου από τα πλοία που πρόκειται να ληφθούν ενδεχομένως στα πλαίσια του Διεθνούς Ναυτιλιακού Οργανισμού (ΔΝΟ), ενθαρρύνοντας έτσι τον οργανισμό αυτό να δράσει αποτελεσματικότερα στον τομέα αυτόν·

2. Μπορεί να αναφέρει η Επιτροπή εάν ηποχρέωση για τα πλοία που πλέουν στη Βόρειο Θάλασσα και τη Βαλτική να χρησιμοποιούν πετρέλαιο με ανώτατη περιεκτικότητα σε μόλυβδο 1,5 % πρόκειται να τεθεί σε ισχύ στις 31 Δεκεμβρίου 2002, όπως είχε προβλεφθεί το 1997, ή θα καθυστερήσει επειδή 15 κράτη, τα οποία αντιπροσωπεύουν το 50 % της παγκόσμιας χωρητικότητας δεν έχουν ακόμη επικυρώσει το παράρτημα VI της διεθνούς σύμβασης για την πρόληψη της ρύπανσης που προκαλούν τα πλοία (Σύμβαση Marpol);

3. Μπορεί να αναφέρει η Επιτροπή εάν το πετρέλαιο που αναφέρεται στο σημείο 2 είναι διαθέσιμο σε επαρκείς ποσότητες σε όλους ους κοινοτικούς λιμένες ή εάν συνεχίζεται η κατάσταση που είχε διαπιστωθεί στις αρχές του 2001 (γραπτή ερώτηση Ε-0407/01(1)), δηλαδή ότι η παραγωγή και η διαθεσιμότητα πετρελαίου με περιεκτικότητα σε μόλυβδο 1 % είναι πολύ περιορισμένες, ότι η τιμή του πετρελαίου αυτού είναι αισθητάψηλότερη του πετρελαίου με περιεκτικότητα 3 % και ότι θα πρέπει να ληφθείπόψη τοψηλότερο μεταφορικό κόστος·

4. Είναι σε θέση η Επιτροπή να αναφέρει, ανά κράτος μέλος και για το σύνολο της ΕΕ, το ποσοστό των πλοίων που είναι εφοδιασμένα με καταλύτη·

5. Σε τι μέτρο ταπόλοιπα κράτη μέλη ακολουθούν το παράδειγμα της Σουηδίας, η οποία ενθαρρύνει τη χρήση πετρελαίου με χαμηλή περιεκτικότητα σε μόλυβδο μέσω φορολογικών κινήτρων· Μπορεί να αναφέρει η Επιτροπή εάν ενθαρρύνει την πρακτική αυτή· Εάν όχι, για ποιο λόγο·

(1) ΕΕ C 318 E της 13.11.2001, σελ. 45.

Απάντηση της Κας Wallstrm Εξ ονόματος της Επιτροπής

(22 Οκτωβρίου 2002)

Η Επιτροπή ολοκληρώνει την εκπόνηση κοινοτικής στρατηγικής για τη μείωση των ατμοσφαιρικών εκπομπών από ποντοπόρα πλοία. Η στρατηγική αυτή θα περιλαμβάνει πρόταση τροποποίησης της οδηγίας 1999/32/ΕΚ(1) για την εισαγωγή περιορισμών στην ποσότητα θείου που περιέχουν τα καύσιμα τω πλοίων. Στη διάρκεια έτους αυτού πραγματοποιήθηκαν ενημερωτικές διαβουλεύσεις με θέμα την εν λόγω στρατηγική και προσφάτως ολοκληρώθηκαν επίσης ορισμένες μελέτες για λογαριασμό της Επιτροπής. Για περισσότερες λεπτομέρειες, βλέπε http://www.europa.eu.int/comm/environment/air/transport.htm

3.

1. Όσον αφορά τις εκπομπές αερίων θερμοκηπίου, η επικείμενη κοινοτική στρατηγική θα επιβεβαιώσει τη δέσμευση που αναλήφθηκε στο 6o Κοινοτικό Πρόγραμμα Δράσης για το Περιβάλλον(2): ότι δηλαδή, η Επιτροπή θα καθορίσει και θα αναλάβει ειδικές δράσεις για τη μείωση των εκπομπών από τη θαλάσσια ναυσιπλοΐα εφόσον αυτό δεν αποφασιστεί στο πλαίσιο του Διεθνούς Ναυτιλιακού Οργανισμού — International Maritime Organization (IMO) μέχρι το 2003. Η Επιτροπή συνεργάζεται επί του παρόντος με τα κράτη μέλη για την εκπόνηση συντονισμένης κοινοτικής θέσης στο θέμα αυτό που θα χρησιμοποιηθεί στις διαπραγματεύσεις στον IMO. Είναι πιθανόν ότι ο ΙΜΟ θαιοθετήσει το 2003 μια στρατηγική για τα αέρια θερμοκηπίου.

2. Όσον αφορά τη Διεθνή Σύμβαση για τον Έλεγχο της Θαλάσσιας Ρύπανσης από πλοία (Marpol), το παράρτημα VI, σχετικά με την περιοχή ελέγχου εκπομπών οξειδίων του θείου (SOX) στη Βόρεια Θάλασσα και τη Βαλτική (Emission Control Area in the North Sea and the Baltic), δεν θα τεθεί σε ισχύ στις 31 Δεκεμβρίου 2002. Το εν λόγω παράρτημα μπορεί να τεθεί σε ισχύ δώδεκα μήνες μόνο μετά την επικύρωσή του από δεκαπέντε χώρες νηολογίου που αντιπροσωπεύουν το 50 % της παγκόσμιας χωρητικότητας στην εμπορική ναυτιλία. Μέχρι σήμερα, έχει επικυρωθεί από επτά χώρες νηολογίου που αντιπροσωπεύουν το 26 % της παγκόσμιας χωρητικότητας στην εμπορική ναυτιλία. Πάντως, η πρόταση της Επιτροπής για την τροποποίηση της οδηγίας 1999/32/ΕΚ θα περιλάβει, μεταξύ άλλων, διατάξεις για την αποτελεσματική εφαρμογή του χαρακτηρισμού ως περιοχής ελέγχου των εκπομπών διοξειδίων του θείου (SOX Emission Control Area).

3. Σχετικά με τη διαθεσιμότητα βαρέως μαζούτ πλοίων με περιεκτικότητα σε θείο χαμηλότερη του 1,5 %, μια πρόσφατη μελέτη του Beicip Franlab για λογαριασμό της Επιτροπής αναφέρει ότι η μέση περιεκτικότητα σε θείο του βαρέως μαζούτ πλοίων που πωλείται στην Κοινότητα είναι 2,5 %. Σε τρία κράτη μέλη, η περιεκτικότητα αυτή είναι κάτω του 2 % και σε δυο κράτη μέλη άνω του 3,0 %. Η ίδια μελέτη αναφέρει ότι είναι εφικτή η διάθεση στην Κοινότητα περίπου 5 εκατομμυρίων τόνων βαρέως μαζούτ περιεκτικότητας 1,5 % σε θείο, σε σχετικά χαμηλό κόστος.

4. Όσον αφορά τη χρήση καταλύτη, η Επιτροπή δεν διαθέτει προς το παρόν στοιχεία για τον αριθμό των πλοίων με κοινοτική σημαία που είναι εφοδιασμένα με τέτοιου είδους τεχνολογία.

5. Τέλος, αναφορικά με τα οικονομικά κίνητρα, ορισμένοι κοινοτικοί λιμένες, συμπεριλαμβανομένων του Αμβούργου και του Ρότερνταμ, προσφέρουν μειωμένα λιμενικά τέλη σε πλοία που χρησιμοποιούν καύσιμα χαμηλής περιεκτικότητας σε θείο. Το σουηδικό σύστημα διαφοροποιημένων τελών ναυσιπλοΐας δεν έχειιοθετηθεί σε άλλα κράτη μέλη, ίσως επειδή τα περισσότερα από αυτά δεν διαθέτουν εθνικά συστήματα τελών ναυσιπλοΐας, τα οποία να μπορούν να προσαρμόσουν με τον τρόπο αυτό. Στο πλαίσιο της μελλοντικής κοινοτικής στρατηγικής, η Επιτροπή ερευνά το εφικτό ενός φάσματος εργαλείων βασισμένων στις συνθήκες της αγοράς, τα οποία θα συμπληρώνουν τα ρυθμιστικά μέτρα με στόχο την επίτευξη της μείωση των εκπομπών.

(1) Οδηγία 1999/32/ΕΚ του Συμβουλίου της 26 Απριλίου 1999 σχετικά με τη μείωση της περιεκτικότητας ορισμένωνγρών καυσίμων σε θείο και για την τροποποίηση της οδηγίας 93/12/ΕΟΚ· ΕΕ L 121 της 11.5.1999.

(2) Απόφαση αριθ.1600/2002/ΕΚ του Ευρωπαϊκού Κοινοβουλίου και του Συμβουλίου της 22 Ιουλίου 2002 για τη θέσπιση του έκτου κοινοτικού προγράμματος δράσης για το περιβάλλον· ΕΕ L 242 της 10.9.2002.